CELEX: 31996R1461
Language: sl
Date: 1996-07-25 00:00:00
Title: Uredba Komisije (ES) št. 1461/96 z dne 25. julija 1996 o tarifnih kvotah, odprtih v zvezi z uvozom nekaterega blaga s poreklom s Poljske, iz Romunije, Bolgarije, Češke republike in Slovaške republike, ki izhaja iz predelave kmetijskih proizvodov, naštetih v Prilogi k Uredbi Sveta (ES) št. 3448/93

Pomembno pravno obvestilo

|

31996R1461

Uradni list L 187 , 26/07/1996 str. 0033 - 0033

		Uredba Komisije (ES) št. 1461/96z dne 25. julija 1996o tarifnih kvotah, odprtih v zvezi z uvozom nekaterega blaga s poreklom s Poljske, iz Romunije, Bolgarije, Češke republike in Slovaške republike, ki izhaja iz predelave kmetijskih proizvodov, naštetih v Prilogi k Uredbi Sveta (ES) št. 3448/93KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 3448/93 z 6. decembra 1993 o določitvi trgovinskih sporazumov za določeno blago, ki izhaja iz predelave kmetijskih proizvodov [1], in zlasti člena 7(2) Uredbe,ker je Uredba Komisije (ES) št. 478/96 [2] o spremembi Uredbe (ES) št. 3238/94 [3] odprla tarifne kvote za uvoz nekaterega blaga s poreklom s Poljske, iz Romunije, Bolgarije, Češke republike in Slovaške republike, ki izhaja iz predelave kmetijskih proizvodov, ki so zajeti v Prilogi k Uredbi (ES) št. 3448/93 in so upravičeni do nižje kmetijske komponente;ker Uredba Komisije (ES) št. 1460/96 [4] določa podrobna pravila za izvajanje preferencialnih trgovinskih sporazumov, veljavnih za določeno blago, ki izhaja iz predelave kmetijskih proizvodov, kakor predvideva člen 7 Uredbe (ES) št. 3448/93; ker ta uredba nadomešča in razveljavlja Uredbo (ES) št. 3238/94 in Uredbo Komisije (ES) št. 1294/94 [5], vendar ne odpira tarifnih kvot;ker bi bilo treba kvote, ki jih odpira Uredba (ES) št. 478/96, zato ohraniti na podlagi ločene zakonodaje;ker so ukrepi, določeni v tej uredbi, v skladu z mnenjem Upravljalnega odbora za horizontalna vprašanja v zvezi s trgovino s predelanimi kmetijskimi proizvodi, ki niso našteti v Prilogi II,SPREJELA NASLEDNJO UREDBO:Člen 1Od 1. januarja do 31. decembra 1996 veljajo za blago s poreklom s Poljske, iz Romunije, Bolgarije, Češke republike in Slovaške republike, ki so našteti v Prilogah I, II, III, IV in V k Uredbi (ES) št. 478/96, nižje kmetijske komponente v mejah letnih kvot in pod pogoji, določenimi v navedenih prilogah.Člen 2Za uvoz blaga, ki sodi v tarifno znako KN 19019091, in ki je upravičeno do znižanja glede kmetijske komponente, veljajo naslednje številke:- 09.5467 za blago s poreklom iz Bolgarije,- 09.5227 za blago s poreklom z Madžarske,- 09.5417 za blago s poreklom iz Češke republike,- 09.5417 za blago s poreklom iz Slovaške republike.Člen 3Ta uredba začne veljati tretji dan po objavi v Uradnem listu Evropskih skupnosti.Uporabljati se začne 1. julija 1996.Ta uredba je v celoti zavezujoča in se neposredno uporablja v vseh državah članicah.V Bruslju, 25. julija 1996Za KomisijoMartin BangemannČlan Komisije[1] UL L 318, 20.12.1993, str. 18.[2] UL L 68, 19.3.1996, str. 10.[3] UL L 338, 28.12.1994, str. 30.[4] UL L 187, 26.7.1996, str. 18..[5] UL L 141, 4.6.1994, str. 12.--------------------------------------------------